Държавен вестник, бр. 4, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  4
3. Всяка Държава вносител, страна по 
Договора, може да поиска информация от 
Държавата износител, страна по договора, 
относно разглеждани или вече издадени 
разрешения за износ в случаите, при които 
Държавата вносител е крайната дестинация.
Член 9
Транзит или претоварване
Всяка Държава, страна по Договора, следва 
да предприеме подходящи мерки за регулиране, 
когато е необходимо и осъществимо, на транзи-
та или претоварването под нейна юрисдикция 
на конвенционални оръжия в обхвата на член 2 
(1) през нейната територия в съответствие с 
приложимото международно право.
Член 10
Посредническа дейност
Всяка Държава, страна по Договора, следва 
да предприеме мерки съгласно нейното на-
ционално законодателство за регулиране на 
посредническата дейност с конвенционални 
оръжия, попадащи в обхвата на член 2 (1), 
осъществявана под нейна юрисдикция. Тези 
мерки могат да включват регистрация на 
посредниците или получаване на предвари-
телно писмено разрешение за извършване на 
посредническа дейност.
Член 11
Отклоняване
1. Всяка Държава, страна по Договора, 
участваща в трансфер на конвенционални 
оръжия в обхвата на член 2 (1), следва да 
предприеме мерки за предотвратяване на 
тяхното отклоняване.
2. Държавата износител, страна по До-
говора, следва да се стреми да предотврати 
отклоняване на трансфера на конвенционални 
оръжия, попадащи в обхвата на член 2 (1), 
посредством своята национална система за 
контрол, създадена съгласно член 5 (2), чрез 
оценка на риска за отклоняване на износа и 
чрез въвеждане на мерки за намаляване на 
риска, като мерки за укрепване на доверието 
или съвместно разработени и приети програми 
между Държавите – вносител и износител, 
страни по Договора. Други превантивни мерки 
могат да включват, където е уместно: проверки 
на страните, участващи в износа, изискване 
на допълнителна документация, сертификати, 
гаранции, неразрешаващи износа, или други 
подходящи мерки.
3. Държавите, страни по Договора, които са 
вносители, износители, транзитни държави и 
държави на претоварване, следва да си сътруд-
ничат и обменят информация в съответствие 
с националните си законодателства, където е 
уместно и осъществимо, за да намалят риска от 
отклоняване на трансфера на конвенционални 
оръжия, попадащи в обхвата на член 2 (1).
4. Ако Държава, страна по Договора, раз-
крие отклоняване на вече осъществен транс-
фер на конвенционални оръжия, попадащи в 
обхвата на член 2 (1), тази Държава следва да 
предприеме подходящи мерки в съответствие 
с националното си законодателство и в съот-
ветствие с международното право, за да се 
справи с отклоняването. Тези мерки могат да 
включват уведомяване на евентуално засег-
нати Държави, страни по Договора, проверка 
на отклонени доставки на конвенционални 
оръжия, попадащи в обхвата на член 2 (1), 
и предприемане на последващи мерки чрез 
разследване и прилагане на закона.
5. За по-доброто разбиране и предотвра-
тяване на отклоняването на трансферирани 
конвенционални оръжия, попадащи в обхвата 
на член 2 (1), Държавите, страни по Договора, 
се насърчават да обменят съответна информа-
ция помежду си относно ефективни мерки за 
справяне с отклоняването. Тази информация 
може да включва данни за незаконни дейности, 
включващи корупция, международни канали за 
трафик, незаконни посредници, източници на 
незаконни доставки, методи за укриване, общи 
логистични точки или дестинации, използвани 
от организирани групи за отклоняване.
6. Държавите, страни по Договора, се 
насърчават чрез Секретариата да докладват 
на другите Държави, страни по Договора, 
относно предприетите мерки за справяне с 
отклоняването на осъществени трансфери на 
конвенционални оръжия, попадащи в обхвата 
на член 2 (1).
Член 12
Поддържане на регистри
1. Всяка Държава, страна по Договора, 
следва да поддържа национални регистри в 
съответствие с националното си законодател-
ство за издадените от нея разрешения за износ 
или за реализирания износ на конвенционални 
оръжия, попадащи в обхвата на член 2 (1).
2. Всяка Държава, страна по Договора, се 
насърчава да поддържа регистри за конвен-
ционалните оръжия, попадащи в обхвата на 
член 2 (1), които са били трансферирани на 
нейна територия като крайна дестинация или 
за които е издадено разрешение за транзит 
през, или претоварване на територия, нами-
раща се под нейна юрисдикция.
3. Всяка Държава, страна по Договора, се 
насърчава да включва в тези регистри: коли-
чеството, стойността, модела/вида, разрешени 
международни трансфери на конвенционални 
оръжия в обхвата на член 2 (1), реализирани 
трансфери на конвенционални оръжия, данни 
за Държава/Държави износител(и), данни за 
Държава/Държави вносител(и), транзитни 
държави и държави на претоварване, както 
и за крайни потребители, съобразно конкрет-
ния случай.
4. Регистрите следва да се съхраняват най-
малко десет години.